OpenLLM-France/wikimedia huggingface dataset:
# Skoed

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Ur skoed a c'hall bezañ :
* ur skoed (arm), un arm d'en em wareziñ diouzh an taolioù
* ur skoed-ardamez, un dra damheñvel a liver warnañ arouez pe ardamezioù un tiegezh nobl
* ur skoed (moneiz), ur pezh moneiz e Rouantelezh Bro-C'hall.
* ar Skoed (steredeg), ur steredeg eus an hantervoul norzh
# Skoed (arm)

Ur skoed zo ur benveg a vez gant ar vrezelourien d'en em wareziñ en emgannoù. Un doare pladenn galet eo, graet gant koad, lêr, metal pe danvezioù all c'hoazh, hag a dalvez d'an den d'en em wareziñ a-enep an taolioù.
Binvioù kozh-Noe eo ar skoedoù : en armeoù Faraoned Ejipt pe en armeoù Sumer e vezent kavet. A-feur m'eo bet gwellaet efedusted an armoù argad eo bet gwellaet ivez efedusted ar skoedoù. Meur a stumm a c'hallont kaout. Ar skoedoù a veze implijet gant soudarded war varc'h a oa brasoc'h eget ar re implijet gant troadeien.

## Skoedoù hiziv

Abaoe ar mare ma oa bet ijinet an armoù-tan, ar skoedoù n'int ket ken pouezus ken. Implijet e vezont c'hoazh koulskoude gant poliserien d'en em wareziñ a-enep an traoù a c'hall bezañ taolet pe skoet ganto gant manifesterien.
# Skol

    Evit implijoù all, gwelet Skol (disheñvelout).
Ar skol, pe ti-skol, zo un ti ma vez graet skol, ma vez skoliet ha kenteliet, pe kelennet ar vugale. Ober skol zo kement ha deskiñ, kenteliañ, kelenn. Skol a vez graet d'ar vugale, ha d'an dud vras a-wechoù. Ar skolioù a vez lavaret a-wechoù pa gomzer eus an deskadurezh a vez roet en holl skolioù ur vro, eus ar c'henaozadur.
E Breizh e anvezer meur a framm skol :
* ar skolioù-stad, dindan Ministrerezh an Deskadurezh c'hall
* ar skolioù katolik, dindan an eskibien
* skolioù Diwan
Skolioù all zo c'hoazh, evel :
* ar skolioù labour-douar, dindan Ministrerezh al labour-Douar gall
* ar skolioù-sonerezh, dindan ar c'humunioù
* ar skolioù-meur

## Skol-vamm

* Ar skol-vamm eo ar skol ma tegemerer bugale (merc'hed ha paotred) etre daou ha c'hwec'h vloaz met n'eo ket ret mont dezhi.

## Kentañ derez

* Ar skol etre ar skol-vamm hag ar skolaj, etre ar CP hag ar CM2. Derez kentañ ar skolioù rediet eo.

## Skolaj

* Ensavadur kelenn eil derez etre ar c'hwec'hvet hag an trede klas.

## Lise

* Ensavadur kelenn eil derez ivez a zo e bal klokaat hag astenn ar stummadur roet en ur skolaj e sell eus arnodenn ar vachelouriezh.

## Skol-veur

* Ensavadur kelenn uhel, rannet e kevrennoù, a zo goude an eil derez.
# Skol-Veur Exeter

Savet diwar Skolaj skolveuriek Mervent Bro-Saoz e voe krouet ez-kefridiel Skol-Veur Exeter e 1955.
Staliet eo war teir lec'hienn disheñvel, unan anezho o vezañ e Kernev-Veur
Load kefridiel Skol-Veur Exeter
# Yezh ar Sinoù Finnek

Yezh ar Sinoù Finnek (Finneg: Suomalainen viittomakieli, SVK) a zo ur yezh dre sinoù implijet gant kumuniezh ar re vouzar e Finland (8 000) hag e meur a stad all.

## Notennoù

* ↑ Suomalainen viittomakieli
* ↑ Deaf Population Finland
# Yezh ar Sinoù Adamorobek

Yezh ar Sinoù Adamorobek (Saozneg : Adamorobe Sign language, AdaSL) zo ur yezh ar sinoù komzet gant tud vouzar pe bounnerglev o chom en Adamorobe (ur gêriadenn e reter Ghana) (6 000) hag he zrowardroioù.

## Notennoù

* ↑ AdaSL
* ↑ Deaf Population Ghana
# Yezh ar Sinoù Breizhveurek

Yezh ar Sinoù Breizhveurek (Saozneg: British Sign Language, BSL) a zo ur yezh dre sinoù implijet gant Kumuniezh ar re vouzar e Rouantelezh-Unanet (3 525 000) hag e meur a stad all.

## Notennoù

* ↑ British Sign Language
* ↑ Deaf Population United Kingdom
# Yezh ar Sinoù Brazilek

Yezh ar Sinoù Brazilek (Portugaleg: Língua Brasileira de Sinais, LIBRAS) a zo ur yezh dre sinoù implijet gant Kumuniezh ar re vouzar e Brazil (5 750 800) hag e meur a stad all.

## Notennoù

* ↑ Língua Brasileira de Sinais
* ↑ Deaf Population Brazil
# Yezh ar Sinoù Alamanek

Yezh ar Sinoù Alamanek (Alamaneg: Deutsche Gebärdensprache, DGS) a zo ur yezh dre sinoù implijet gant Kumuniezh ar re vouzar en Alamagn (8 000 000) hag e meur a stad all.

## Notennoù

* ↑ DGS
* ↑ Deaf Population Germany
# Yezh VOS

E yezhoniezh e vez implijet an termen yezh VOS evit komz eus ur yezh ganti da frammadur kevreadurezhel diazez an urzh verb ("V") - renadenn ("O") - rener ("S") peurliesañ. Anvet e vez ivez yezh VOA, da lâret eo verb - renadenn - graer ("A").
    manasa ni lamba ny vihavavy
    manasa$_{VERB}$ ni lamba$_{RENADENN}$ ny vihavavy$_{RENER}$
    "Gwalc'h an dilhad ar vaouez"
    "Emañ ar vaouez o walc'hiñ an dilhad"
Yezhoù VOS eo ar yezhoù aostronezek, en o zouez ar malagasieg hag ar fidjieg hag ivez ar yezhoù mayek, en o zouez an tzotzileg, yezhoù ergativel anezhe ivez.

## Gwelit ivez:

* Yezh SVO
* Yezh VSO
# Yezh VSO

E yezhoniezh e vez implijet an termen yezh VSO evit komz eus ur yezh ganti da frammadur kevreadurezhel diazez an urzh verb ("V") - rener ("S") - renadenn ("O") peurliesañ. Anvet e vez ivez yezh VAO, da lâret eo verb - graer ("A") - renadenn.
Yezhoù VOS eo ar yezhoù semitek, en o zouez an arabeg hag an hebraeg, ar yezhoù keltiek, en o zouez ar brezhoneg hag an iwerzhoneg, ar yezhoù aostronezek, en o zouez an tagalogeg hag an hawaiieg.

## Skouerioù

* Arabeg:
    قرأ المدرس الكتاب
    Dielfennadur kevreadurezhel (a dehoù da gleiz):
    $_{RENADENN}$(al-kitāba) الكتاب $_{RENER}$(al-mudarrisu) المدرس $_{VERB}$(qara'a) قرأ
    Troidigezh ger-ha-ger (treuzskrivadur a gleiz da zehou):
    Qara'a ("lenn") al-mudarrisu ("ar c'helenner") al-kitāba ("al levr")
* Tagalogeg:
    Bíbilí ng awto si Ray
    Bíbilí$_{VERB}$ ng$_{RANNIG}$ awto$_{RENADENN}$ si$_{GER-MELL}$ Ray$_{RENER}$
    "Preno karr-tan Ray" = "Ray a breno ur c'harr-tan"
* Iwerzhoneg
    Labhraíonn Mícheál Gaeilge
    Labhraíonn$_{VERB}$ Mícheál$_{RENER}$ Gaeilge$_{RENADENN}$
    "Komz (a ra) Mikael gouezeleg"

## Eilpennadur

Eilpennet e c'hell bezañ urzh diazez ar yezhoù nann-VSO, implijet gante an urzh VSO evit sevel frammadurioù arbennik, peurliesañ evit pouezañ war un elfenn bennak pe c'hoazh evit sevel goulennoù, da skouer:
* Galizeg
    Stumm kadarnaat (SVO):
    El bebeu a cervexa
    El$_{RENER}$ bebeu$_{VERB}$ a cervexa$_{RENADENN}$
    "Eñ eo a evas ar bier"
    Stumm goulennata (VSO):
    Bebeu el a cervexa?
    Bebeu$_{VERB}$ el$_{RENER}$ a cervexa$_{RENADENN}$?
    "Hag eñ an hini eo a evas ar bier?"
$_{RENADENN}$

## Gwelit ivez:

* Yezh SVO
* Yezh VOS
# Yezh ar Sinoù Amerikanek

Yezh ar Sinoù Amerikanek (saozneg: American Sign Language, ASL) a zo yezhoù dre sinoù komzet ha sinet gant Kumuniezh ar Re Vouzar e Stadoù-Unanet Amerika (2 000 000 a dud), e Bro-Ganada hag e stadoù all.

## Notennoù

* ↑ ASL
* ↑ Deaf Population United States
# Zefyrin

Zefyrin Pab an Iliz katolik roman :
| Ganedigezh | Roma, Impalaeriezh roman |
| Dilennet da bab | 199 |
| Dibenn e baboni | 20 a viz Kerzu 217 |
| En e raok | Viktor Iañ |
| War e lerc'h | Kallist Iañ |
| Roll ar bibien : kronologiezh · hervez al lizherenneg ||
| kemmañ |
Zefyrin (e latin: Zephyrinus), ganet e Roma (Impalaeriezh roman) marvet d'an 20 a viz Kerzu 217, a oa bet dilennet da bab an Iliz katolik roman e 199.
# Zehlendorf

Zehlendorf a zo ur c'harter eus Berlin, ul lodenn eus arondisamant Steglitz-Zehlendorf eo. Betek adreizhadenn 2001 e oa ur bastell-vro enni meur a garter : Dahlem, Nikolassee, Wannsee ha Zehlendorf. Kendeuzet eo bet gant Steglitz a-benn aozañ an arondisamant. Da vare rann Berlin e oa eus tu ar c'hornôg.
# Zeevang

Zeevang (distagañ : ) a zo ur gumun e proviñs Noord-Holland en Izelvroioù. D'an 31 a viz Mae 2009 e oa 6 319 annezad enni, ha 55, 23 km² eo gorread Zeevang (douar : 38,18 km², dour : 17,05 km²). Ar c'hêrioù, kêriadennoù ha distrigoù da-heul a ya d'ober Zeevang : Beets, Etersheim, Hobrede, Kwadijk, Middelie, Oosthuizen, Schardam, Warder.

## Kuzul-kêr

E kuzul-kêr Zeevang ez eus 13 dileuriad :
* Gemeente Belangen Zeevang (GBZ) - 5 dileuriad
* VVD - 4 dileuriad
* PvdA - 3 dileuriad
* CDA - 1 dileuriad

## Liamm diavaez

* Lec'hienn ofisiel Zeevang
# Zegama

Zegama zo ur gumun e tolead Goierri, e proviñs Gipuzkoa en Euskal Herria.
# Zeeland (disheñvelout)

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Zeeland a zo anv meur a lec'h :
* proviñs Zeeland, en Izelvroioù
* Zeeland (Noord-Brabant), ur gêr en Izelvroioù, e proviñs Noord-Brabant
* Zeeland (Gelderland), ur geriadenn en Izelvroioù, e proviñs Gelderland
* Zeeland (Michigan), ur gêr e Stadoù Unanet Amerika, e stad Michigan
* Zeeland (North Dakota), ur gêr e Stadoù Unanet Amerika, e stad North Dakota

## Pennadoù kar

* Seeland, anv alamanek
* Sealand, anv saoznek
* Zeland-Nevez
# Zeewolde

Zeewolde (distagañ ) a zo ur gumun hag ur gêr e proviñs Flevoland en Izelvroioù. E polder Flevoland emañ, hag e reter emañ lenn Wolderwijd. Er su emañ koad Horsterwold hag un takad labour-douar a zo er c'hornôg. N'eus ti-gar ebet e Zeewolde, met nepell emañ tiez-gar Harderwijk ha Nijkerk hag ivez re Almere.
E koad Hulkesteinse Bos e kaver ar greizenn Flevo-Natuur, ma c'hall an dud bezañ en o noazh.

## Istor

Krouet e voe kumun Zeewolde e 1984, unan eus re nevesañ an Izelvroioù eo neuze. A-raok 1984 e veze meret a lodenn-se eus an Izelvroioù gant Openbaar Lichaam Zuidelijke IJsselmeerpolders (OLZIJ), ur framm bet savet gant gouarnamant an Izelvroioù goude krouidigezh proviñs Flevoland. D'ar mare-se e oa bet dibabet an anv 'Zeewolde' daoust ma ne oueze ket an dud pelec'h e vefe implijet.
Annezidi gentañ a voe dreist-holl labourerien-douar a zeuas d'en em en staliañ er polder bet savet e 1979. Div greizenn-vakañsoù a voe krouet ivez.
Kuzul aliañ Zeewolde a voe bodet evit ar wech kentañ e miz Eost 1980. E miz C'hwevrer 1982 e voe aozet an dilennadegoù-kêr kentañ, ha savet steuñv ar straedoù (streekplan). Soñjet e voe lakaat ar gêr da greskiñ betek degemer 15 000 annezad enni. Al labourioù a grogas e 1983, ha Zeewolde a zeuas da vezañ ur gumun ez-ofisiel e 1984. D'an 23 a viz C'hwevrer 1984 e voe degemeret annezidi gentañ Zeewolde.

## Kuzul-kêr

E kuzul-kêr Zeewolde ez eus 17 dileuriad :
* Leefbaar Zeewolde : 4 dileuriad
* VVD : 4 dileuriad
* CDA : 3 dileuriad
* PvdA / GroenLinks : 3 dileuriad
* Christenunie : 3 dileuriad

## Notenn

* ↑ Flevo-Natuur
a vo kavet e Wikimedia Commons.
# Zeitschrift für celtische Philologie

Zeitschrift für celtische Philologie (kelaouenn a yezhoniezh keltiek en alamaneg) zo ur gelaouenn a embann studiadennoù war ar yezhoù keltiek, an hini goshañ er bed. Pennadoù en alamaneg hag e saozneg a gaver e-barzh dreist-holl ; a-wechoù e kaver ivez pennadoù e galleg, en italianeg hag e spagnoleg.
Savet e voe ar Zeitschrift für celtische Philologie en Alamagn gant ar skolveuridi Kuno Meyer ha Ludwig Christian Stern e 1896. E-pad pell e voe sellet outi evel ar gelaouenn bouezusañ war dachenn ar studioù keltiek, dreist-holl war dachenn ar yezhoniezh keltiek. Adalek an deroù e voe roet ur plas bras d'an henouezeleg ha da yezhoù keltiek ar c'hevandir, met pennadoù a vez embannet ivez a-wechoù diwar-benn ar brezhoneg. Kalz tud brudet zo bet o kenlabourat gant ar gelaouenn (Ludwig Christian Stern, Kuno Meyer, Julius Pokorny, Rudolf Thurneysen, Heinrich Wagner) ; nebeutoc'h a skolveuridi eus Breizh eget eus Alamagn pe Iwerzhon avat.
Embannet e voe etre 1896 ha 1943. Adkroget e voe d'he embann e 1954. Embannet e vez e skol-veur Bonn.

## Liamm diavaez

* Lec'hienn ofisiel Zeitschrift für celtische Philologie, (de) (en)
# Zeland-Nevez

Zeland-Nevez (saozneg : New Zealand, maorieg : Aotearoa) zo ur vro er su d'ar voul-zouar. Wellington eo anv ar gêr-benn, met Auckland eo ar gêr vrasañ. Emañ al lodenn vrasañ eus douaroù ar vro etre div enezenn : Enez an Norzh hag Enez ar Su, met inizi all zo ivez.

## Anv

Dont a ra an anv eus Zeeland, en Izelvroioù. Zelandneveziad a lavarer eus ur gwaz eus ar vro.

## Politikerezh

Bez' ez eo unan eus ar broioù a zo bet savet a-viskoazh a-enep an arnodoù nukleel gall er Meurvor Habask, e Moruroa.
En Auckland (porzh brasañ ar vro) eo e teuas dre laer ur bagadig tud eus servijoù kuzh an arme c'hall da lakaat lestr an aozadur etrebroadel Greenpeace, ar Rainbow Warrior, da darzhañ : ul luc'hskeudenner eus Portugal a voe lazhet war al lestr gant ar vombezenn c'hall.

## Kêrioù ar vro

* Auckland
* Christchurch
* Wellington

## Tud
### Sportourien

* Dean Barker (merdeer, sturier)
* Brad Buterworth (merdeer, taktisian)
* Russel Coutts (merdeer, sturier)
* Jonathan Lomu (c'hoarier Rugbi)

### Filmaozourien

* Jane Campion
* Peter Jackson

### Skrivagnerien

* Alan Duff
* Janet Frame

## Levrlennadur

* KOSTIOU Jeremi, Ur banniel nevez e Zeland-Nevez, e-barzh Ya !, niv. 461, miz miz Ebrel 2014, p. 3.
a vo kavet e Wikimedia Commons.
Melanezia : Fidji • Kaledonia-Nevez • Papoua Ginea-Nevez • Papoua ar C'hornaoueg • Inizi Salomon • Vanuatu
Mikronezia : Guam • Hawaii • Kiribati • Inizi Mariana an Norzh • Inizi Marshall • Atoll Midway • Stadoù Kevreet Mikronezia • Nauru • Palau • Wake
Azia: Arabia Saoudat° • Bahrein* • Bhoutan° • Brunei° • Emirelezhioù Arab Unanet^ • Japan • Jordania* • Kambodja^ • Koweit* • Malaysia^ • Nepal • Oman° • Qatar° • Thailand
Kenglad ar Broadoù (Commonwealth): Antigua ha Barbuda • Aostralia • Bahamas • Barbados • Belize • Grenada • Jamaika • Kanada • Papoua Ginea-Nevez • Rouantelezh Unanet • Saint Kitts ha Nevis • Santez-Lusia • Sant Visant hag ar Grenadinez • Inizi Salomon • Tonga • Tuvalu • Zeland-Nevez
Monarkiezhoù european all: Belgia • Danmark • an Izelvroioù • Liechtenstein* • Luksembourg • Monako* • Norge • Spagn • Sveden • Vatikan (Sez Santel)°^
# Zegerskappel

Kumunioù Frañs :
| Anv izelvroek ha flandrezek kornôgel | Zegerskappel |
| Anv ofisiel | Zegerscappel |
| Lec'hiadur | |
| Skoed | |
| Riez | Frañs |
| Rannvro | Hauts-de-France |
| Departamant | Norzh |
| Bro hengounel | |
| Arondisamant | Dukark |
| Etrekumuniezh | Communauté de communes de l'Yser |
| Kanton | Wormhout |
| Kod INSEE | 59666 |
| Kod post | 59470 |
| Maer | Chantal Comyn |
| Amzer-gefridi | 2014-2020 |
| Gorread | 17,4 km² |
| Led | 50° 53' 16" Norzh |
| Hed | 02° 23' 02" Reter |
| Uhelder kreiz | 30 m |
| Uhelder bihanañ | 7 m |
| Uhelder brasañ | 40 m |
| Poblañs hep kontoù doubl | 1 476 (2011) |
| Stankter | 85 a./km² |
| Lec'hienn ar gumun | |
Zegerskappel en izelvroeg, anv ofisiel e galleg: Zegerscappel, a zo ur gumun eus Flandrez Frañs (departamant Norzh), er Westhoek.

## Monumantoù ha traoù heverk

* Monumant ar re varv.
* An iliz.
* Iliz katolik Saint Omer (XVII$^{vet}$ kantved)
* Chapel Saint Bonaventure (XVIII$^{vet}$ kantved)

## Melestradurezh

Roll maered ar gumun :
| Mare | Mare | Anv |
| 2014 | → bremañ | Chantal Comyn |
| 2008 | 2014 | Béatrice Ryckebusch |
| N'eo ket anavezet c'hoazh an holl fedoù. |||||

## Notennoù ha daveoù

* ↑ Cassini hag EBSSA
# Yezhoù Suis

Rannet eo Suis etre peder yezhva unyezhek ma komzer
* alamaneg,
* galleg, e kornôg ar vro,
* italianeg,
* romañcheg.
Ouzhpenn eo ret menegiñ an arpitaneg, ha n'eo ket anavezet evel yezh.
Poblañs hervez ar yezh pennañ ha diouzh dregantad ar boblañs hollek :
| bloavezh | alamaneg | galleg | italianeg | romañcheg | yezhoù all$^,$ |
| 1910 | 69.1 | 21.1 | 8.1 | 1.1 | 0.6 |
| 1920 | 70.9 | 21.3 | 6.1 | 1.1 | 0.6 |
| 1930 | 71.9 | 20.4 | 6.0 | 1.1 | 0.6 |
| 1941 | 72.6 | 20.7 | 5.2 | 1.1 | 0.4 |
| 1950 | 72.1 | 20.3 | 5.9 | 1.0 | 0.7 |
| 1960 | 69.3 | 18.9 | 9.5 | 0.9 | 1.4 |
| 1970 | 64.9 | 18.1 | 11.9 | 0.8 | 4.3 |
| 1980 | 65.0 | 18.4 | 9.8 | 0.8 | 6.0 |
| 1990 | 63.6 | 19.2 | 7.6 | 0.6 | 8.9 |
| 2000 | 63.7 | 20.4 | 6.5 | 0.5 | 9.0 |
| Yezhoù Suis er bloaz 2000 Orin : Office fédéral de la statistique (2002) ||||||
| ██ Alamaneg ██ Galleg ██ Italianeg ██ Romañcheg ||||||

## Notennoù ha daveennoù

* ↑ Population résidante selon la langue principale (1910 - 2000), Office fédéral de la statistique OFS consulté le 12 mai 2008.
* ↑ Langues étrangères ou immigrantes non nationales.
* ↑ Le serbe et croate, albanais, portugais, espagnol et anglais sont les principales langues étrangères Le paysage linguistique en Suisse, recensement fédéral 2000, page 11 consultée le 3 mai 2008.
* ↑ (fr) PDF Le paysage linguistique en Suisse, recensement fédéral 2000, page 7 consultée le 3 mai 2008.
# Yezhoù SUA

Kalz yezhoù a vez komzet, pe a zo bet komzet en istor SUA. Saozneg avat eo a vez komzet ar muiañ hiriv.
Ar yezhoù deuet eus broioù eus Europa pe Azia eo ar re niverusañ.
War-dro 337 yezh zo komzet gant an dud, 176 anezho zo yezhoù a orin eus an tolead.
52 yezh hag a veze komzet zo aet da get.
# Yezhoù Leonard Schultze

Ur skourr eus ar yezhoù sepikek-ramouek eo ar yezhoù Leonard Schultze.
Isrannet e vez ar ar yezhoù er skourr-mañ e daou isskourr:
* Yezhoù waliek
* Yezhoù papiek

## Gwelet ivez

* Yezhoù sepikek-ramouek
# Yezhoù Mamberamo Izelañ

Ur skourr eus ar yezhoù papouek eo ar yezhoù Mamberamo Izelañ, ennañ div yezh:
* Warenborieg
* Yokeg

## Gwelet ivez

* Yezhoù papouek
# Yezhoù Left May

Left May - :
| Douaroniezh: | Papoua Ginea-Nevez |
| Renkadur genel: | Ur familh yezh vihan Ginea-Nevez |
| Disrannadurioù: | — |
Ur familh yezh vihan eo ar yezhoù Left May pe Arai, ennañ seizh yezh. Komzet e vezont e kreiz Ginea-Nevez gant 1 600 a dud hepken.
Ar yezhoù amezek tostañ eo ar Yezhoù amtek-mousek met n'int ket kar dezho, war a seblant. Hervez ar yezhoniour Malcolm Ross e vefent liammet ouzh Yezhoù kwomtarek-baibaiek hag e furmfent ar familh Left May-Kwomtarek.

## Rummouriezh

* Nakwieg
* Iterieg
* Boeg
* Amaeg
* Nimoeg
* Owinigeg

## Gwelet ivez

* Yezhoù papouek
# Yezhoù Oglenn Xingu

Un isskourr eus yezhoù karibek ar su eo yezhoù karibek Oglenn Xingu, ennañ 3 yezh komzet e Brazil:
* Bakairieg
* Kwikoureg-Kalapaleg
* Matipouhieg
# Yezhoù Qiandong

Ur is-skourr eus ar yezhoù mongek eo yezhoù Qiandong (saozneg: Qiandong) komzet e su Sina, ennañ 3 yezh:
* Mongeg Norzh Qiandong
* Mongeg Reter Qiandong
* Mongeg Su Qiandong

## Gwelit ivez

* Yezhoù mongek-mienek

## Liammoù diavaez

* Ethnologue
# Yezhoù Xiangxi

Ur is-skourr eus ar yezhoù mongek eo yezhoù Xiangxi (saozneg: Xiangxi) komzet e su Sina, ennañ 2 yezh:
* Mongeg Kornôg Xiangxi
* Mongeg Reter Xiangxi

## Gwelit ivez

* Yezhoù mongek-mienek

## Liammoù diavaez

* Ethnologue
# Æthelflæd

Æthelflæd zo anv meur a brinsez saoz :
* Æthelflæd Mercia (c. 870 – 918), itron Mercia, merc'h da Alfred Veur, pried da Æthelred
* Æthelflæd Damerham, rouanez Bro-Saoz, eil pried ar roue Edmund, mamm da Edward II
* Æthelflæd Eneda, pried kentañ ar roue Edgar ha mamm Edward ar Merzher
* Ælflæda Romsey (Ethelflaeda), abadez ha santez, merc'h da Edward an Henañ
* Æthelflæda Romsey, abadez en XIvet kantved
# Æthelflæd Mercia

Æthelflæd Mercia (c. 870 – 918) a oa itron Mercia, e-kreiz Bro-Saoz a vremañ, adal 911 betek he marv.

## He buhez

Ganet e oa war-dro 870. Merc'h henañ Alfred Veur e oa. Hennezh a rene e Wessex, ha dimezet e oa da Ealhswith.
Da neuze e oa ar Vikinged o tont eus Danmark da aloubiñ Bro-Saoz. A-benn 878 edo an darn vrasañ eus Bro-Saoz dindan ar Vikinged, kemeret ganto East Anglia ha Northumbria, ha rannet Mercia etre Saozon ha Vikinged, met er bloaz-se e voe trec'h Alfred en Emgann Edington. Ur pennad goude e tegouezhas Æthelred e penn Mercia, hag e asantas bezañ dindan Alfred a voe anvet da roue ar Saozon, pa lavare ren an holl Saozon na vevent ket dindan ar Vikinged. Neuze e timezas Alfred e verc'h Æthelflæd da Æthelred.
# Æthelred II

Æthelred II (war-dro 966 / 968 – 23 a viz Ebrel 1016), anavezet hiriv evel « the Unready», diwar an anv hensaoznek « Unræd », a dalvez kement ha « fallguzuliet » a zo bet roue Bro-Saoz dre ziv wech (978-1013 ha 1014-1016).
# Æthelred

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Æthelred, pe Ethelred, zo un anv hensaoznek.

## Gerdarzh

Diwar æþele ha ræd, da lavarout "kuzul nobl" pe "kuzuliet mat".

## Tud

* Æthelred hag Æthelberht, priñsed vojennel Kent
* Æthelred Mercia (fl. 645–709), Roue Mercia
* Æthelred Iañ East Anglia (fl. 760s–780s)
* Æthelred Iañ Northumbria (fl. 762–796), roue Northumbria
* Æthelred II Northumbria, roue Northumbria (fl. 854–862)
* Æthelred II East Anglia (fl. 870s)
* Æthelred Wessex (c. 865 – 871), roue Wessex
* Æthelred Mucel (fl. 840–895), tad Ealhswith, pried Alfred Veur,
* Æthelred (eskob) (fl. 870–888), arc'heskob Canterbury
* Æthelred, Aotrou Mercia (fl. 881–911)
* Æthelred Kernev-Veur (fl. 1001), eskob Kernev-veur
* Æthelred the Unready (978–1016), Roue Bro-Saoz

## Lec'hioù

* Menez Ethelred, en Antarktika
# Æthelred East Anglia

Æthelred East Anglia a voe roue East-Anglia e-pad ar VIII$^{vet}$ kantved ha tad Æthelberht II East Anglia. Posupl eo e oa bet mojennel. Ren a reas East Anglia e-pad marevezh aotrouniezh Offa ha n'anavezer anezhañ nemet dre andonoù diwezhat evel Buhez St Æthelberht pe listennoù roueel William of Malmesbury.
| En e raok: Hun Beorna hag Alberht East Anglia | Roue East Anglia | War e lerc'h: Æthelbert II |
# Ælle

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Ælle, pe Ælla, zo un anv hensaoznek hag a c'hell daveiñ da dri roue angl-ha-saoz :
* Ælle, roue Sussex (oberiant adal 477 betek 514)
* Ælle, roue Deira (tremenet e 588)
* Ælle, roue Northumbria (war-dro 860)
# Æthelberht II East Anglia

a vo kavet e Wikimedia Commons.
Æthelberht II, Æðelbrihte, ÆÞelberhte en hensaozneg (* ~774 – † 20 a viz Mae 794 e Sutton Walls, Herefordshire), a voe roue East Anglia. War-dro 779 e krogas da ren moarvat, hervez ur vuhezskrid skrivet kalz diwezhatoc'h.
Gant Offa Mercia e vefe bet dibennet met an abeg n'eo ket sklaer, ha gant Mercia e voe renet ar vro e-pad tregont bloavezh. D'ur sant e oa bet lakaet ha dezhañ e oa bet gouestlet iliz-veur Hereford.
| En e raok:Aethelred | Roue East Anglia | War e lerc'h: Offa |
# Æthelbert II Kent

Æthelbert II Kent (725 - 762) a voe roue Kent er VIII$^{vet}$ kantved asambles gant e vreudeur Eadberht I Kent ha Ælfric Kent. Hiroc'h egeto en-doa bevet Æthelbert II war a seblant ha asambles gant e niz Eardwulf Kent diwezhatoc'h. E 762 e vefe marvet hervez ar C'hronik Angl-ha-Saoz. E vab e vefe Eadberht II.
Ur c'harta a reas e 724, kent ma voe-env aet da roue. E fin e ren e voe sujet da Vercia met e ditl roueel a viras koulskoude.
| En e raok: Wihtred Kent | Roue Kent | War e lerc'h: Eardwulf Kent |
# Æthelfrith

Æthelfrith pe Aethelfrith zo un anv-badez anglek pe saoznek, ha hini meur a briñs anavezet.
* Æthelfrith Northumbria (marvet e 616), roue Bernikia ha Northumbria,
* Æthelfrith Elmham (marvet e 745), eskob Elmham,
* Æthelfrith Wessex (870-927), Ealdorman e Mercia, ha eontr d'ar roue Æthelred Iañ, war a greder.